Coronaviridae

Coronaviridae er en familie av RNA-virus i ordenen Nidovirales. Familien inngår i underordenen Cornidovirineae. Familien deles inn i 2 underfamilier, 5 slekter, 26 underslekter og 46 arter ifølge ICTV. Ytterligere arter er enten ventende eller tentative.

Det virale genomet er 26–32 kbp i lengde.

Partiklene er gjerne dekorert med store (~20 nm) kronbladformede overflateprojeksjoner («knopper» eller «pigger»), slik at sfæriske partikler sett gjennom elektronmikroskop danner et bilde som minner om en korona.

Inndeling 

Inndelingen følger Catalogue of Life Checklist versjon 2022-06-23 og International Committee on Taxonomy of Viruses (ICTV).

 Virus (urangert takson)
 Riboviria (overrike)
 Orthornavirae (rike)
 Pisuviricota (rekke)
 Pisoniviricetes (klasse)
 Nidovirales (orden)
 Cornidovirineae (underorden)
 Coronaviridae (familie)
 Letovirinae (underfamilie)
 Alphaletovirus
 Orthocoronavirinae (underfamilie)
 Alphacoronavirus
 Betacoronavirus
 Deltacoronavirus
 Gammacoronavirus

Koronavirus

Koronavirus er det alminnelige navnet på Coronaviridae og Orthocoronavirinae, også kalt Coronavirinae. Koronavirus forårsaker sykdom i pattedyr og fugler. I mennesker gir koronavirusene luftveisinfeksjoner, inkludert forkjølelse, som vanligvis er milde, selv om sjeldnere former slik som sars og mers kan være dødelige.

Referanser

Eksterne lenker 
 

Virus